open-index/open-wikipedia-markdown huggingface dataset:
Πνεύμα της Αμερικής (αυτοκίνητο)

[300px|thumb|Το ''Πνεύμα της Αμερικής'' ως έκθεμα στο Μουσείο Επιστημών και Βιομηχανίας στο [Σικάγο.]]
Το ***Πνεύμα της Αμερικής*** (*Spirit of America*) είναι το εμπορικό όνομα που χρησιμοποίησε ο Κρεγκ Μπρίντλοβ για τα οχήματά του με τα οποία έκανε ρεκόρ ταχύτητας εδάφους.

## Ιστορικό
Το πάθος της ταχύτητας συνέπαιρνε στις αρχές της δεκαετίας του 1960 ριψοκίνδυνους οδηγούς που χειρίζονταν αυτοκίνητα-πυραύλους, τρίτροχα ή τετράτροχα, με ρόδες κατασκευασμένες από ειδικά υλικά, ανθεκτικά στη μεγάλη τριβή. Το αεροδυναμικό αυτοκίνητο-πύραυλος *Πνεύμα της Αμερικής-Σόνικ 1*, με κινητήρα αεροπλάνου, χωρίς αντιδραστήρα, έμοιαζε ο πρόδρομος του διαστημικού λεωφορείου. Φιλοδοξία του οδηγού του, Κρεγκ Μπρίντλοβ, ήταν να φτάσει με το αεριωθούμενο αυτοκίνητό του τα 1.000 χλμ/ώρα, με απώτερο στόχο το φράγμα του ήχου.

Το πρώτο ρεκόρ του Μπρίντλοβ, τα 640 χλμ/ώρα, αναγνωρίστηκε μόνο στις ΗΠΑ, καθώς η διεθνής ομοσπονδία απαιτούσε τετράτροχα αυτοκίνητα, ενώ το *Πνεύμα της Αμερικής* ήταν τρίτροχο. Ωστόσο, το 1964 η επίδοσή του των 754,31 χλμ/ώρα αναγνωρίστηκε παγκοσμίως και αργότερα, στις 15 Οκτωβρίου 1964, πέτυχε 846,96 χλμ/ώρα. Στις 15 Νοεμβρίου του 1965 ο 28χρονος Μπρίντλοβ πέτυχε νέο παγκόσμιο ρεκόρ, αναπτύσσοντας ταχύτητα 966,57 χλμ/ώρα στη λίμνη Μπόνβιλ της Γιούτα. Κατέρριψε έτσι το προηγούμενο ρεκόρ του ανταγωνιστή του, Αρτ Άρφονς, ο οποίος στις 7 Νοεμβρίου είχε αναπτύξει ταχύτητα 927,67 χλμ/ώρα, καταρρίπτοντας άλλο ρεκόρ 893 χλμ. του Μπρίντλοβ, το οποίο είχε πετύχει μόλις πέντε ημέρες νωρίτερα. 

Ο σκληρός αγώνας ανάμεσα στον Μπρίντλοβ και τον Άρφονς κράτησε δύο χρόνια, ενώ στον ανταγωνισμό μπήκαν οι μεγάλες αμερικανικές αυτοκινητοβιομηχανίες και βιομηχανίες ελαστικών. Μέρα προς μέρα, χιλιόμετρο προς χιλιόμετρο, οι δύο χειριστές διεκδικούσαν τον τίτλο του ταχύτερου οδηγού στον κόσμο.

Εκτός από τον Μπρίντλοβ και τον Άρφονς, ένας ακόμη διεκδικητής των ρεκόρ, ο Μπομπ Σάμερς, πέτυχε καλές επιδόσεις με τη *Χρυσή Βέργα* του, εξοπλισμένη με τέσσερις κινητήρες Κράισλερ. Ο Μπρίντλοβ έφτασε το 1996 κοντά στο να σπάσει το φράγμα του ήχου.

## Παραπομπές


Κατηγορία:Αυτοκίνητα ράλλυ
Κατηγορία:Ταχύτητα
Γενικές εκλογές των Νήσων Μάρσαλ (2015)

**Γενικές εκλογές** διεξήχθησαν στις Νήσους Μάρσαλ στις 16 Νοεμβρίου 2015.

## Εκλογικό σύστημα
Τα 33 μέλη της Βουλής (μαρσαλέζικα: Nitijeļā)  εξελέγησαν για θητεία τετραετή σε 19 μονοεδρικές εκλογικές περιφέρειες και σε 5 πολυεδρικές περιφέρειες μεταξύ των 2 και 5 εδρών. Επίσημα δεν εκλέγονται ανεξάρτητοι βουλευτές, ωστόσο τα περισσότερα μέλη της βουλής είναι προσκείμενα σε κάποιο από τα τέσσερα πολιτικά κόμματα των νήσων: Aelon Kein Ad (AKA), Kien Eo Am (KEA), Ενωμένο Λαϊκό Κόμμα (UPP) και Ενωμένο Δημοκρατικό Κόμμα (UDP).

## Πλαίσιο
Οι Μαρσαλέζοι του εξωτερικού ψήφισαν με το ταχυδρομείο, γεγονός που οδήγησε στην καθυστέρηση να ανακοινωθούν τα αποτελέσματα για 2 εβδομάδες. Η συμμετοχή στις εκλογές ήταν πολύ υψηλή και κυρίως στην πρωτεύουσα Ματζούρο.

## Αποτελέσματα
Σύμφωνα με τη Διακοινοβουλευτική Ένωση, από τους 33 γερουσιαστές που εξελέγησαν, οι 23 φέρονται να ανήκουν στο Kien Eo Am (KEA). Ωστόσο, δημοσίευμα του Marianas Variety αναφέρει ότι ούτε το KEA ούτε η ομάδα υποστηρικτών του προέδρου Κρίστοφερ Λόικ κέρδισαν την πλειοψηφία. Επίσης, αναφέρθηκε από την ίδια πηγή ότι μια ομάδα αποτελούμενη από 6 ανεξάρτητους ελέγχει τις ισορροπίες στην εξουσία.  Πολλά σημαίνοντα μέλη του μέχρι πρότινος κυβερνώντος κόμματος Aelon̄ Kein Ad (AKA) έχασαν τις έδρες τους, συμπεριλαμβανομένου του μισού υπουργικού συμβουλίου. Ο αριθμός των γυναικών γερουσιαστών αυξήθηκε από μία σε 3, σημειώνοντας ρεκόρ.

## Eκλογή προέδρου
Η εκλογή του Προέδρου ορίστηκε από το Κοινοβούλιο για τις 4 Ιανουαρίου 2016. Πρόεδρος εξελέγη ο Κάστεν Νέμρα.

## Παραπομπές


2015
Νησοι Μαρσαλ
Supporters' Shield

Το **Supporters' Shield** (προφορά: *Σαπόρτερς Σιλντ*, σε ελεύθερη μετάφραση: *Ασπίδα των Υποστηρικτών*) αποτελεί ετήσιο βραβείο το οποίο απονέμεται στην ομάδα του πρωταθλήματος της Μέιτζορ Λιγκ Σόκερ (MLS) με την καλύτερη επίδοση στην κανονική περίοδο. Η πρώτη βράβευση πραγματοποιήθηκε το 1999 και έχει αναγνωριστεί ως ένα σημαντικό τρόπαιο του πρωταθλήματος.

Απηχεί την πρακτική πολλών άλλων ποδοσφαιρικών πρωταθλημάτων σε όλο τον κόσμο, στα οποία η ομάδα με την καλύτερη επίδοση στην κανονική διάρκεια, στέφεται πρωταθλήτρια. Από το 2006, η εκάστοτε κάτοχος του βραβείου κερδίζει μία θέση στο ΚΟΝΚΑΚΑΦ Τσάμπιονς Λιγκ της ανάλογης περιόδου.

## Παραπομπές


## Εξωτερικοί σύνδεσμοι
* Supporters' Shield Standings
* What is the Supporters Shield?
* The Supporters' Shield, From Us to Them 

Σουπόρτερς Σιλντ
Ρουμάνικο Πρωτάθλημα Ημιμαραθωνίου

Το **Ρουμάνικο Πρωτάθλημα Ημιμαραθωνίου** (ρουμάνικα: *Campionatul National de Semimaraton*) είναι το εθνικό πρωτάθλημα στον ημιμαραθώνιο της Ρουμανίας, που διοργανώνεται από την Ρουμανική Ομοσπονδία Στίβου. 

Πραγματοποιείται κάθε χρόνο, τις περισσότερες φορές τον Σεπτέμβριο και αναδεικνύει τους πρωταθλητές καθώς και τις πρωταθλήτριες ομάδες Ρουμανίας στους αγώνες ανδρών και γυναικών, U23 και U20.

Διεξήχθη για πρώτη φορά την 1 Αυγούστου του 1993 στη Μπανεάσα, ένα δήμο του Βουκουρεστίου, ένα χρόνο μετά το Παγκόσμιο Πρωτάθλημα Ημιμαραθωνίου και από τότε έχουν πραγματοποιηθεί είκοσι τρεις διοργανώσεις.

Τις περιόδους 2006 και 2007 στα πρωταθλήματα που έλαβαν χώρα στην Ντρομπέτα-Τούρνου Σεβερίν και το Ζαλάου πραγματοποιήθηκαν  αγώνες 20 χιλιομέτρων αντί 21.0975 που είναι ο η ημιμαραθώνιος.

Στο πρωτάθλημα πραγματοποιούνται έξι αγώνες (2016): οι αγώνες ανδρών και γυναικών, οι αγώνες U23 ανδρών και γυναικών και οι αγώνες U20 ανδρών και γυναικών. Οι ομαδικοί χρόνοι καθορίζονται από το σύνολο των χρόνων που πραγματοποιούν οι τρεις καλύτεροι αθλητές που ανήκουν σε κάποιον σύλλογο. Ο σύλλογος με τον χαμηλότερο συνολικό χρόνο είναι ο πρωταθλητής του ομαδικού αγώνα. 

Οι πρώτοι πρωταθλητές που κέρδισαν το χρυσό μετάλλιο ήταν ο Νικολάε Νέγκρου με χρόνο 1:04:47 και η Ανούτα Κατούνα με χρόνο 1:09:22. Τα ρεκόρ των αγώνων είναι 1:03:51 για τους άνδρες, που έχει πραγματοποιηθεί από τον Νικολάε Νέγκρου το 1995, και 1:08:10 για τις γυναίκες, που καταρρίφθηκε από την Κοσταντίνα Ντίτα-Τομέσκου το 2002.

Ο Νικολάε Νέγκρου και ο Λαυρέντιου Στάικου είναι οι πιο επιτυχημένοι αθλητές της διοργάνωσης, έχοντας κερδίσει τέσσερις χρυσούς τίτλους. Η Πάουλα Κλαούντια Τοντοράν είναι η μοναδική γυναίκα που έχει κερδίσει έξι χρυσούς τίτλους στην ιστορία του Ρουμάνικου Πρωταθλήματος Ημιμαραθωνίου. Οι πιο πρόσφατοι πρωταθλητές είναι ο Νικολάε Αλεξάνδρου Σοάρε και η Αντρέα Αλίνα Πίσκου.

Οι περισσότεροι αγώνες διεξάγονται σε δημόσιους δρόμους που κλείνουν κατά τη διάρκεια του πρωταθλήματος ειδικά για την εκδήλωση. Επίσης το πρωτάθλημα του 2013 πραγματοποιήθηκε μαζί με το Βαλκανικό Πρωτάθλημα Ημιμαραθωνίου στην πόλη Οράντεα της βορειοδυτικής Ρουμανίας.

## Διοργανώσεις

* = Τις περιόδους 2006 και 2007 στο πρωτάθλημα πραγματοποιήθηκε αγώνας 20 χιλιομέτρων αντί 21.0975 που είναι ο η ημιμαραθώνιος.

## Πρωταθλητές
**Επεξήγηση:** 


thumb|Ο πρωταθλητής το 2012 και το 2014, Μάριους Βιορέλ Ιονέσκου.
thumb|Η πρωταθλήτρια το 2005, το 2008, το 2010 έως το 2011 και το 2014 έως το 2015, Πάουλα Κλαούντια Τοντοράν
### Ατομικός αγώνας

### Ομαδικός αγώνας

Σημείωση = Οι ομαδικοί αγώνες από το 1993 έως το 2007 είναι άγνωστο το πότε συμπεριλήφθηκαν στο πρωτάθλημα.

## Πίνακας μεταλλίων (2013–2015)
### Ατομικός αγώνας

### Ομαδικός αγώνας

## Ρεκόρ

## Παραπομπές


## Εξωτερικοί σύνδεσμοι
*Επίσημη ιστοσελίδα της Ρουμανικής Ομοσπονδίας Στίβου

Κατηγορία:Ρουμάνικα Πρωταθλήματα Στίβου
Ρουμάνικο Πρωτάθλημα Ημιμαραθωνίου
ΜΛΣ Καπ Πλέιοφς

Τα **MLS Cup Playoffs** αποτελούν μία σειρά αγώνων του πρωταθλήματος της Μέιτζορ Λιγκ Σόκερ (MLS), παρόμοια με τα πλέιοφς του NBA. Δώδεκα ομάδες στο σύνολό τους, οι πρώτες έξι ομάδες της κανονικής περιόδου από την Ανατολική και οι αντίστοιχες έξι από τη Δυτική Περιφέρεια, λαμβάνουν μέρος στους αγώνες για την κατάκτηση του MLS Cup.

Η συγκεκριμένη διαδικασία για την κατάκτηση του πρωταθλήματος, διαφέρει σε σύγκριση με τα περισσότερα πρωταθλήματα ανά τον κόσμο, στα οποία, η ομάδα που έχει συγκεντρώσει τους περισσότερους πόντους στην κανονική περίοδο, στέφεται πρωταθλήτρια. Η MLS επιβραβεύει την πρωταθλήτρια της κανονικής περιόδου με το Supporters' Shield και με μία θέση στο ΚΟΝΚΑΚΑΦ Τσάμπιονς Λιγκ. Η πρωταθλήτρια της κανονικής περιόδου πρέπει να εδρεύει στις Ηνωμένες Πολιτείες Αμερικής, ούτως ώστε να μπορεί να προκριθεί άμεσα στο Τσάμπιονς Λιγκ.

## Πρόκριση
12 ομάδες προκρίνονται στα πλέιοφς: oi έξι κορυφαίες ομάδες σε κάθε περιφέρεια οι οποίες συγκεντρώνουν τους περισσότερους πόντους στην κατάταξη στο τέλος της κανονικής περιόδου, έπειτα από 34 αγωνιστικές.

Τα κριτήρια πρόκρισης είναι τα εξής:

* Οι έξι κορυφαίες ομάδες σε κάθε περιφέρεια πληρούν τα κριτήρια για τη συμμετοχή στα πλέιοφς.
* Οι δύο κορυφαίες ομάδες αγωνίζονται με τις τελευταίες της κάθε περιφέρειας.

## Παραπομπές


## Εξωτερικοί σύνδεσμοι
*MLS Playoffs
*MLS Standings

Κατηγορία:Μέιτζορ Λιγκ Σόκερ
Τριλογία 1: Το λιβάδι που δακρύζει

Το ***Τριλογία 1: Το λιβάδι που δακρύζει*** (2004) είναι κινηματογραφική ταινία του Θόδωρου Αγγελόπουλου. Αποτελεί το πρώτο μέρος της τελευταίας ανολοκλήρωτης τριλογίας του Αγγελόπουλου. Πρωταγωνιστούν η Αλεξάνδρα Αϊδίνη, ο Νίκος Πουρσανίδης, ο Βασίλης Κολοβός, ο Γιώργος Αρμένης, η Τούλα Σταθοπούλου και η Εύα Κοταμανίδου. Γυρίστηκε στη Φλώρινα και στην Κερκίνη Σερρών.

## Πλοκή
Η ταινία αφορά την Ελένη, η οποία είναι μία πρόσφυγας της Οδησσού του έτους 1919. Η Ελένη, αφού το σκάει με τον θετό αδελφό της Αλέξη από ένα (ακαθόριστο) χωριό που βρίσκεται στη Βόρεια Ελλάδα και αναζητεί την τύχη της στην προπολεμική Θεσσαλονίκη των αρκετών προσφύγων. Ο Αλέξης αναχωρεί για την Αμερική, τη στιγμή που η Ελένη υποφέρει από τα βάσανα της δικτατορίας του Μεταξά, της Κατοχής και του Εμφυλίου.

## Διανομή

* Αλεξάνδρα Αϊδίνη - Ελένη
* Νίκος Πουρσανίδης - Μιχάλης
* Γιώργος Αρμένης - Νίκος
* Βασίλης Κολοβός - Σπύρος
* Εύα Κοταμανίδου - Κασσάνδρα
* Μιχάλης Γιαννάτος - Ζήσης
* Θάλεια Αργυρίου - Δανάη
* Γρηγόρης Ευαγγελάτος - δάσκαλος
* Αλέξανδρος Μούκανος - Νώντας
* Τούλα Σταθοπούλου - γυναίκα στο καφενείο
* Βάνα Φιτσώρη - ηλικιωμένη

## Παραγωγή
Για τις ανάγκες της ταινίας, κατασκευάστηκε στα τέλη του 2001 ένα ολόκληρο κινηματογραφικό χωριό εντός της λίμνης Κερκίνης, σε σημείο όπου βρισκόταν παλαιότερα ο εγκαταλελειμμένος οικισμός Άνω Μανιτάρι. Το «*Αγγελοχώρι*», όπως το αποκαλούσαν οι κάτοικοι της περιοχής, αποτελούνταν συνολικά από 92 κτίρια, τα οποία είχαν χτιστεί με παραδοσιακό μακεδονίτικο τρόπο, σε περίοδο που η στάθμη του νερού ήταν χαμηλή και στη συνέχεια βυθίστηκε με φυσικό τρόπο στα νερά της λίμνης.

## Κριτικές και Βραβεία
Η ταινία δέχθηκε ως επί το πλείστον καλές κριτικές.Στην imdb έχει βαθμολογία 7,8/10, στο Rotten Tomatoes έχει βαθμολογία 65/100, στο Metascore 73/100 και στο All movie 3,5/5.

Η ταινία κέρδισε το βραβείο Fipresci στα ευρωπαϊκά βραβεία και το ειδικό βραβείο του κοινού στο Fajr Film Festival, ενώ προτάθηκε και για Χρυσή Άρκτο στο Βερολίνο.

Το 2004, η ταινία παρουσιάστηκε σε ειδική προβολή στο 45ο Φεστιβάλ Κινηματογράφου Θεσσαλονίκης*. *

## Παραπομπές

## Εξωτερικοί σύνδεσμοι
* 
*
* 
* 
* 

Κατηγορία:Ταινίες του 2004
Κατηγορία:Ταινίες σε σκηνοθεσία Θόδωρου Αγγελόπουλου
Κατηγορία:Ταινίες σε παραγωγή Θεόδωρου Αγγελόπουλου
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2000
Κατηγορία:Ελληνικές δραματικές ταινίες
Κατηγορία:Σινεφίλ ταινίες
Μακρυκωσταίοι και Κοντογιώργηδες

Ο τίτλος Μακρυκωσταίοι και Κοντογιώργηδες μπορεί να αναφέρεται: 

* Μακρυκωσταίοι και Κοντογιώργηδες (θεατρικό)
* Μακρυκωσταίοι και Κοντογιώργηδες (ταινία)
Μαραθώνιος επεξεργασιών

Στις online κοινότητες εγχειρημάτων, όπως η Wikipedia, το OpenStreetMap και το  LocalWiki, ένας **μαραθώνιος επεξεργασιών** ή **μαραθώνιος λημματογραφίας** ή **edit-a-thon** (μερικές φορές γράφεται και **editathon**) είναι μια εκδήλωση όπου κάποιοι συντάκτες συναντιούνται για να επεξεργαστούν και να βελτιώσουν ένα συγκεκριμένο θέμα ή είδος περιεχομένου ενώ συνήθως περιλαμβάνει βασική εκπαίδευση στην επεξεργασία για τους νέους συντάκτες. Η λέξη είναι  σύνθεση του  "edit" και του "marathon".

Μαραθώνιοι λημματογραφίας για τη  Wikipedia έχουν πραγματοποιηθεί σε γραφεία των Παραρτημάτων του Wikimedia ή σε πολιτιστικούς οργανισμούς, όπως είναι τα μουσεία ή τα αρχεία, και περιλαμβάνουν θέματα όπως τα μνημεία πολιτιστικής κληρονομιάς, μουσειακές συλλογές, ιστορία των γυναικών, τέχνη, φεμινισμό, τον περιορισμό των διακρίσεων μεταξύ των φύλων και άλλα θέματα. Κάποιοι απ' αυτούς έχουν οργανωθεί από Φιλοξενούμενους βικιπαιδιστές.

Η κοινότητα του OpenStreetMap έχει επίσης φιλοξενήσει έναν αριθμός από edit-a-thons.  

Πρόσβαση: Αναζήτησε τους τρόπους πρόσβασης στο χώρο που έχετε επιλέξει για την πραγματοποίηση της εκδήλωσης (λεωφορείο, αυτοκίνητο, πόδια κλπ) και ενημέρωσε τους συμμετέχοντες γι’ αυτούς. Στόχος είναι η εύκολη εύρεση του χώρου και η αποφυγή καθυστέρησης κατά την άφιξη των συμμετεχόντων  για την έναρξη του editathon. Σηματοδότησε την είσοδο στο χώρο με αφίσες, αυτοκόλλητα κλπ και σε περίπτωση που αυτό είναι εφικτό άφησε κάποιον εθελοντή που θα οδηγεί τους συμμετέχοντες στο χώρο διεξαγωγής του editathon.

**Στρατηγική δημιουργίας νέων χρηστών:** Υπάρχει περιορισμός δημιουργίας νέων χρηστών (πρέπει να εξηγηθεί) ο οποίος ανέρχεται στους 6 χρήστες ανά 24 ώρες στην ίδια ip. Επομένως είναι καλό να ενθαρρύνεται η εκ των προτέρων δημιουργία λογαριασμού.
Αν έχεις πολλούς νέους χρήστες, ζήτησε από έναν διαχειριστή να δημιουργήσει κάποιους από τους νέους λογαριασμούς, ως εγκεκριμένος χρήστης.

**Πρόσβαση στο διαδίκτυο:** Χρήση Η/Υ του χώρου. Φρόντισε οι συσκευές να είναι συνδεδεμένες στο διαδίκτυο και να λειτουργούν ομαλά όλα τα περιφερειακά.

**Χρήση προσωπικών συσκευών**:Έλεγξε τη σύνδεση ασύρματου δικτύου (Wi-Fi) και τον αριθμό των χρηστών που μπορεί να υποστηρίξει το δίκτυο.
Υπάρχουν παροχές ρεύματος και επεκτάσεις;
Σε περίπτωση ύπαρξης κωδικού πρόσβασης στο δίκτυο, φρόντισε να το αναρτήσεις σε ευκρινές σημείο του χώρου.

## Δείτε ακόμα
* Hackathon
* Βικιπαίδεια:Μαραθώνιος επεξεργασιών "Α΄ Παγκόσμιος Πόλεμος"

## Παραπομπές


## Εξωτερικοί σύνδεσμοι

* OpenStreetMap 'Mapathons'

Κατηγορία:Βικιπαίδεια
Μηλιές Λέσβου

*Για οικισμούς με το ίδιο όνομα δείτε το λήμμα: [[Μηλιές]]*

Οι **Μηλιές**, επίσημα **Μηλέαι** είναι χωριό της Λέσβου.

## Γεωγραφία - Αξιοθέατα
Οι Μηλιές είναι ημιορεινός οικισμός στο Πλωμάρι της Λέσβου σε υψόμετρο 400 μέτρα. Το χωριό βρίσκεται στα νότια του νησιού, 8 χλμ. ΒΑ. του Πλωμαρίου και 30 χλμ. ΝΔ.της Μυτιλήνης.  Αξιοθέατα του χωριού είναι η εκκλησία της Αγίας Μαρίνας που φιλοτεχνήθηκε από τον λαϊκό ζωγράφο Θεόφιλο, το οροπέδιο του Καρυώνα, η τοποθεσία "Τούμπα" με πανοραμική θέα προς τα βουνά και τη θάλασσα στον δρόμο προς Κολυμβάτερα καθώς και οι πεζοπορικές και ιππικές διαδρομές της ευρύτερης περιοχής.

## Ονομασία - Ιστορία
Σύμφωνα με τους παλαιότερους κατοίκους η σωστή ονομασία του είναι *Μυλιές*, από την λέξη μύλος, γιατί εκεί υπήρχαν τεράστιες μυλόπετρες για την άλεση διάφορων προϊόντων. Μία τέτοια μυλόπετρα με διάμετρο τουλάχιστον 1,5 μέτρα η οποία ήταν στην είσοδο του χωριού, 100 μέτρα πριν την βρύση, που είναι μπροστά στην εκκλησία του Άι Γιάννη του Αποκεφαλιστή. Το χωριό μαζί με την Ευαγγελίστρια, την Αγία Βαρβάρα και τη Πλαγιά αποτελούν την κοινότητα Πλαγιάς που υπάγεται στη δημοτική ενότητα Πλωμαρίου του Δήμου Μυτιλήνης και σύμφωνα με την απογραφή του 2011 έχει 9 κατοίκους.

## Εξωτερικοί σύνδεσμοι
* Οι Μηλιές από τον ιστότοπο http://www.plomarinews.gr
* Ιππασία στις Μηλιές 

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
ΜΛΣ Καπ

Το **MLS Cup** είναι το τρόπαιο που απονέμεται μετά την ολοκλήρωση του τελικού αγώνα, ο οποίος κρίνει τη νικήτρια των πλέιοφς του πρωταθλήματος της Μέιτζορ Λιγκ Σόκερ (MLS). Η νικήτρια στέφεται πρωταθλήτρια με τον ίδιο τρόπο, όπως σε άλλα βορειοαμερικανικά πρωταθλήματα διαφορετικών αθλημάτων.

Το γεγονός αυτό, το κάνει να διαφέρει σε σύγκριση με τα περισσότερα πρωταθλήματα ανά τον κόσμο, στα οποία, η ομάδα που έχει συγκεντρώσει τους περισσότερους πόντους στην κανονική περίοδο, στέφεται πρωταθλήτρια. Η MLS επιβραβεύει αυτό το επίτευγμα με το Supporters' Shield. Η νικήτρια του τελικού κερδίζει μία θέση στο ΚΟΝΚΑΚΑΦ Τσάμπιονς Λιγκ της επόμενης περιόδου.

Κατά τη διάρκεια της ιστορίας του, το MLS Cup έχει εκπροσωπηθεί από τρία διαφορετικά τρόπαια: το *Alan I. Rothenberg Trophy* από το 1996 μέχρι το 1998, ένα επανασχεδιασμένο *Alan I. Rothenberg Trophy* από το 1999 μέχρι το 2007 και το Philip F. Anschutz Trophy από το 2008.

## Δομή

Κατά τη διάρκεια της ιστορίας τους, τα ΜΛΣ Καπ Πλέιοφς έχουν αλλάξει πολλές φορές τον τρόπο διεξαγωγής τους.

### Αποτελέσματα

## Τίτλοι ανά σύλλογο

## Παραπομπές


## Εξωτερικοί σύνδεσμοι
*MLS Cup History 

Κατηγορία:Μέιτζορ Λιγκ Σόκερ
Σπύρος Παντελιάδης

Ο **Σπύρος Παντελιάδης**, γεννημένος στην Αθήνα στις 30 Ιανουαρίου 1977, είναι Έλληνας πρώην επαγγελματίας καλαθοσφαιριστής και προπονητής καλαθοσφαίρισης. Έχει ύψος 1,91 μέτρα και αγωνιζόταν στη θέση του πόιντ γκαρντ.

## Καριέρα
Ο Παντελιάδης ξεκίνησε την επαγγελματική του καριέρα σε ηλικία 19 ετών από την ομάδα του Εσπέρου, αγωνιζόμενος στην Α2 εθνική κατηγορία, συνεχίζοντας την επόμενη χρονιά στην ομάδα του Αμαρουσίου. Εκεί παρέμεινε για τρία χρόνια, παίζοντας στην Α1 και φθάνοντας στην προημιτελική φάση του κυπέλλου Κόρατς.

Το καλοκαίρι του 2000, μεταγράφηκε στην ΑΕΚ, με την οποία κέρδισε το κύπελλο του 2001 και το πρωτάθλημα του 2002. Τη σεζόν 2002-03, ξεκίνησε αγωνιζόμενος στον Ιωνικό Νέας Φιλαδέλφειας και ολοκλήρωσε στην ισπανική Ουέλβα.

Το 2003-04, φόρεσε τη φανέλα του ΠΑΟΚ, με τον οποίο κατέλαβε την έκτη θέση του ελληνικού πρωταθλήματος, ενώ την επόμενη χρονιά αγωνίστηκε στη Γερμανία με τους Σκαϊλάινερς της Φρανκφούρτης, φθάνοντας στον τελικό της Μπουντεσλίγκα.

Το 2005-06, επέστρεψε στην ΑΕΚ, πριν μεταγραφεί στον Άρη, με τον οποίο αγωνίστηκε για δύο σεζόν στην Ευρωλίγκα. Η καριέρα του Παντελιάδη στη πρώτη εθνική κατηγορία ολοκληρώθηκε στον Κολοσσό Ρόδου, όπου παρέμεινε από το 2008 ως το 2011.

Συνέχισε για μία διετία στον Πόλις Καλλιθέας και άλλον ένα χρόνο στον Κούρο Αναβύσσου. Από το 2015, έχει αναλάβει χρέη προπονητή και παίκτη για την ομάδα του Κρόνου Γέρακα.

Λίγους μήνες αργότερα ανέλαβε προπονητικό πόστο στην ομάδα του Αμύντα.

## Παραπομπές


## Πηγές
* Spiros Panteliadis Basketball Player Profile
* ΣΠΥΡΟΣ ΠΑΝΤΕΛΙΑΔΗΣ - SentraGoal

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Έσπερου Καλλιθέας
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Σκαϊλάινερς Φρανκφούρτης
Κατηγορία:Καλαθοσφαιριστές ισπανικών συλλόγων‎
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Κολοσσού Ρόδου‎‎
Κατηγορία:Πόιντ γκαρντ
Μαρία Πενταγιώτισσα (ταινία)

Ο τίτλος **Μαρία Πενταγιώτισσα (ταινία)** μπορεί να αναφέρεται:

* Μαρία Πενταγιώτισσα (ταινία, 1929)
* Μαρία Πενταγιώτισσα (ταινία, 1957)
Δημοσθένης Διαλέτης

Ο **Δημοσθένης Διαλέτης** (1869 - 1954) ήταν Έλληνας στρατιωτικός και πολιτικός.

## Βιογραφία
Γεννήθηκε στο χωριό Δερβίστα Αιτωλοακαρνανίας το 1869. Κατατάχθηκε στο στρατό το 1885, πολέμησε στους Βαλκανικούς Πολέμους και έπειτα στον Πρώτο Παγκόσμιο Πόλεμο. Κατά τη Μικρασιατική Εκστρατεία υπηρέτησε ως διοικητής του 34ου Συντάγματος Πεζικού. Στη διάρκεια της μάχης του Τουμλού Μπουνάρ, πέτυχε να συγκρατήσει για δύο ημέρες τουρκική επίθεση τριών μεραρχιών, με αποτέλεσμα την προαγωγή του σε Υποστράτηγο.  Έφτασε στο βαθμό του Αντιστρατήγου (1928) και στη συνέχεια έγινε αρχηγός της Χωροφυλακής.  Αποστρατεύτηκε το 1929, έπειτα από αίτηση του ιδίου.

Κατά την κατοχική κυβέρνηση Ράλλη ήταν υφυπουργός Εθνικής Άμυνας υπηρεσιακά, από τις 17 Ιουλίου 1943 έως τις 12 Οκτωβρίου 1944, οπότε απελευθερώθηκε η χώρα.

Πέθανε τον Αύγουστο του 1954 με τον βαθμό του Αντιστράτηγου ε.α.

## Παραπομπές


Κατηγορία:Έλληνες αξιωματικοί του πεζικού
Κατηγορία:Έλληνες υφυπουργοί Εθνικής Άμυνας
Πρωτάθλημα ποδοσφαίρου Νέας Ζηλανδίας

Το **Πρωτάθλημα Ποδοσφαίρου της Νέας Ζηλανδίας** (αγγλικά: *New Zealand Football Championship*) είναι το εθνικό πρωτάθλημα ποδοσφαίρου στη Νέα Ζηλανδία. Πρόκειται για ένα επαγγελματικό πρωτάθλημα, το οποίο διοργανώνεται από την Ποδοσφαιρική Ομοσπονδία Νέας Ζηλανδίας (NZF).

Το πρωτάθλημα διεξάγεται ξεχωριστά από τις Χειμερινές (Winter) διοργανώσεις περιφερειακών συλλόγων και πολλές από τις ομάδες που μετέχουν, αποτελούν δικαιόχρηση (franchise) από κοινού με τις Χειμερινές ομάδες. Κύριος χορηγός του πρωταθλήματος είναι η ASB Bank και ως εκ τούτου, το πρωτάθλημα έχει την ονομασία *ASB Premiership*.

## Δομή
Η διοργάνωση χωρίζεται σε δύο φάσεις, την κανονική περίοδο (The League) και τα πλέιοφς (The Championship). Η ομάδα που στέφεται πρωταθλήτρια την κανονική περίοδο (the Minor Premier) και η κάτοχος του τίτλου του μεγάλου τελικού των πλέιοφς (the Champion), προκρίνονται στο ΟΦΚ Τσάμπιονς Λιγκ.

Σε περίπτωση που η ίδια ομάδα κερδίσει και την κανονική περίοδο και το μεγάλο τελικό, η άλλη θέση που οδηγεί στο Τσάμπιονς Λιγκ καταλαμβάνεται από την ομάδα που τερμάτισε στη δεύτερη θέση του πρωταθλήματος στην κανονική περίοδο. Αυτό έχει συμβεί σε πολλές περιπτώσεις, με πρώτο παράδειγμα το 2006, όταν η Όκλαντ Σίτι (Minor Premier και Champion) και Γιάνγκχαρτ Μαναουάτου προκρίθηκαν, με την Καντέρμπερι Γιουνάιτεντ να χάνει το Μεγάλο Τελικό.

Δεν υπάρχουν χαμηλότερες κατηγορίες από την Πρέμιερσιπ, έτσι δεν υπάρχει προβιβασμός και υποβιβασμός, κάτι που ισχύει και με τα πρωταθλήματα στην Αυστραλία και στις Ηνωμένες Πολιτείες.

## Παραπομπές


## Εξωτερικοί σύνδεσμοι
* 

Νέα Ζηλανδία
Κατηγορία:Ποδόσφαιρο στη Νέα Ζηλανδία
Κύπελλο Νέας Ζηλανδίας (ποδόσφαιρο ανδρών)

Το **Κύπελλο Νέας Ζηλανδίας** (αγγλικά: *Chatham Cup*) αποτελεί την κορυφαία ποδοσφαιρική διοργάνωση αγώνων νοκ-άουτ στη Νέα Ζηλανδία. Πραγματοποιείται κάθε χρόνο, με τον τελικό να διεξάγεται την άνοιξη του Νότου ή αργά το χειμώνα (Αύγουστος-Οκτώβριος).

Μεταξύ 1970 και 2003, όταν διεξαγόταν το εθνικό πρωτάθλημα μεταξύ των κορυφαίων συλλόγων της χώρας, οι ομάδες του πρωταθλήματος λάμβαναν μέρος στις επόμενες φάσεις της διοργάνωσης του κυπέλλου. Πλέον το Πρωτάθλημα Νέας Ζηλανδίας, το οποίο αντικατέστησε το εν λόγω πρωτάθλημα, διεξάγεται μεταξύ δικαιοδόχων (franchise) ομάδων και όχι παραδοσιακών συλλόγων και οι δικαιοδόχες αυτές ομάδες δε λαμβάνουν μέρος στο Τσάταμ Καπ.

## Παραπομπές


## Εξωτερικοί σύνδεσμοι
* 

Νέα Ζηλανδία
Κατηγορία:Ποδόσφαιρο στη Νέα Ζηλανδία
Γιούκιο Νιναγκάβα

Ο **Γιούκιο Νιναγκάβα** (, 15 Οκτωβρίου 1935 - 12 Μαΐου 2016) ήταν πολυβραβευμένος Ιάπωνας σκηνοθέτης, γνωστός ιδιαίτερα για τις σκηνοθεσίες του των σαιξπηρικών έργων και των αρχαίων ελληνικών τραγωδιών. Έχει σκηνοθετήσει το έργο *[[Άμλετ]]* σε οκτώ διαφορετικές εκδοχές και το έργο *[[Οιδίπους Τύραννος]]* σε τρεις διαφορετικές εκδοχές. Θεωρείται κορυφαία μορφή του ιαπωνικού, αλλά και του παγκόσμιου θεάτρου.

Απεβίωσε στο Τόκιο το 2016 από πνευμονία.

## Θέατρο

Ο Γιούκιο Νιναγκάβα ξεκίνησε τη θεατρική του καριέρα ως ηθοποιός το 1955. Εργάστηκε ως ηθοποιός για δεκατέσσερα χρόνια, έως και το 1969, οπότε και σκηνοθέτησε το πρώτο του έργο, *Shinjo afururu keihakusa* του Kunio Shimizu. Το 1974 σκηνοθέτησε πρώτη φορά Σαίξπηρ, *[[Ρωμαίος και Ιουλιέτα]]*, και το 1976 πρώτη φορά αρχαία ελληνική τραγωδία, *[[Οιδίπους Τύραννος]]* του Σοφοκλή.

Πέρα από τα σαιξπηρικά έργα και τις αρχαίες ελληνικές τραγωδίες, η τεράστια εργογραφία του Νιναγκάβα περιλαμβάνει πάρα πολλά έργα από το σύγχρονο παγκόσμιο θέατρο, όπως *[[Πέερ Γκιντ]]* του Ερρίκου Ίψεν, *[[Ματωμένος Γάμος]]* του Φεδερίκο Γκαρθία Λόρκα, *[[Λεωφορείον ο Πόθος]]* του Τένεσι Ουίλιαμς, *[[Η όπερα της πεντάρας]]* του Μπέρτολτ Μπρεχτ, *[[Περιμένοντας τον Γκοντό]]* του Σάμιουελ Μπέκετ, *[[Ο Γλάρος]]* του Αντόν Τσέχωφ και *[[Καλιγούλας (Καμύ)|Καλιγούλας]]* του Αλμπέρ Καμύ, αλλά και έργα της σύγχρονης ιαπωνικής δραματουργίας, όπως τα σύγχρονα έργα Νο του Γιούκιο Μισίμα. Επιπλέον, έχει σκηνοθετήσει και διασκευές έργων της παγκόσμιας λογοτεχνίας όπως *[[Ο Κάφκα στην ακτή]]* του Χαρούκι Μουρακάμι.

### Παγκόσμιες περιοδείες
Στα πλαίσια του Φεστιβάλ Αθηνών, ο Νιναγκάβα παρουσίασε το 1983 τη *[[Μήδεια (Ευριπίδης)|Μήδεια]]* του Ευριπίδη στο Θέατρο Λυκαβηττού στην Αθήνα. Η παράσταση επαναλήφθηκε και την επόμενη χρονιά, 1984, στο Ωδείο Ηρώδου του Αττικού, και αποτέλεσε την αρχή στις παγκόσμιες περιοδείες του ανά τον κόσμο.

## Κινηματογράφος
Ο Γιούκιο Νιναγκάβα έχει σκηνοθετήσει τέσσερις κινηματογραφικές ταινίες, στις οποίες συμπεριλαμβάνεται και η κινηματογραφική μεταφορά του βραβευμένου μυθιστορήματος της Χιτόμι Κανεχάρα *Hebi ni piasu*. To 2012 δήλωσε σε συνέντευξή του πως θεωρεί τον κινηματογράφο ένα είδος σχολείου και ότι θαυμάζει σκηνοθέτες όπως ο Ακίρα Κουροσάβα, Φεντερίκο Φελίνι και Λουκίνο Βισκόντι.

## Συγγραφή
Ο Νιναγκάβα έχει γράψει δώδεκα βιβλία σχετικά με το θέατρο, αλλά και ένα βιβλίο μαγειρικής.

## Σημειώσεις


## Παραπομπές


## Βιβλιογραφία
* 

## Δείτε επίσης
* Κονσταντίν Στανισλάφσκι

## Εξωτερικοί σύνδεσμοι
* MY Promotion Inc., Yukio Ninagawa.
* Ninagawa Studio, Yukio Ninagawa.
* Saitama Arts Foundation, Artistic Director at Saitama Arts Theater YUKIO NINAGAWA.
* The Japan Society, Portrait of the Week #4: Yukio Ninagawa.
* tumblr., Yukio Ninagawa.

### Βίντεο
* datab.us, Yukio Ninagawa.

Κατηγορία:Ιάπωνες σεναριογράφοι
Κατηγορία:Ιάπωνες ηθοποιοί
Κατηγορία:Συγγραφείς βιβλίων μαγειρικής
Κατηγορία:Ιάπωνες δοκιμιογράφοι
Κατηγορία:Ιάπωνες σκηνοθέτες κινηματογράφου
Θέμος Ασδέρης

Ο **Θεμιστοκλής (''Θέμος'') Ασδέρης** (Κωνσταντινούπολη, 1900 – Αθήνα, 21 Μαρτίου 1975) ήταν Έλληνας ποδοσφαιριστής, που αγωνιζόταν ως ακραίος αμυντικός, και μετέπειτα προπονητής.

## Ποδοσφαιρική καριέρα
Το 1918 σε ηλικία μόλις 18 ετών αποτέλεσε ένα από τα ιδρυτικά στελέχη της Πέρα Κλουμπ (μεταξύ των οποίων και ο Κώστας Νεγρεπόντης, μετέπειτα συμπαίκτης του στην ΑΕΚ) και ταυτόχρονα έγινε και ποδοσφαιριστής της ομάδας, με την οποία κατέκτησε ένα πρωτάθλημα Τουρκίας (1922).

Μετά τη Μικρασιατική καταστροφή, ήρθε στην Ελλάδα και αποτέλεσε έναν από τους πρώτους ποδοσφαιριστές που αγωνίστηκε στην ΑΕΚ, με την ίδρυση του συλλόγου το 1924. Στην "Ένωση" αποτέλεσε επί μία πενταετία μαζί με τον Μίλτο Ιερεμιάδη το αμυντικό δίδυμο του συλλόγου (στο σύνηθες για την εποχή εκείνη σύστημα 2-3-5), αγωνιζόμενος μέχρι το 1930, όταν αποσύρθηκε από το ποδόσφαιρο.

## Προπονητική καριέρα
Μετά την αποχώρησή του από την ενεργό δράση εργάστηκε ως τεχνικός, με σημαντική συνεισφορά ως πρώτος προπονητής στην ομάδα των *Κιτρινόμαυρων* της δεκαετίας του '30 (1931-1932, 1936-1937). Τη περίοδο 1939-1940 ήταν προπονητής στον Εθνικό Πειραιώς, ενώ μεταπολεμικά (1945-1947) ανέλαβε τον Ολυμπιακό, με τον οποίο κατέκτησε το νταμπλ του 1947, καθώς και τα πρωταθλήματα της ΕΠΣ Πειραιώς την ίδια και την προηγούμενη χρονιά. Ενδιάμεσα, είχε ασκήσει επί Κατοχής (1943 ή 44 με 1944) τα ίδια καθήκοντα στον Παναθηναϊκό,  γεγονός που καθιστά τον Ασδέρη ως πρωτοπόρο στο σπάνιο γεγονός της συνεργασίας με κάθε έναν από τους τρεις δημοφιλέστερους ποδοσφαιρικούς συλλόγους της Ελλάδας και μάλιστα πολύ νωρίτερα των άλλων δύο που το επανέλαβαν, του Αυστριακού Χέλμουτ Σενέκοβιτς και του Πολωνού Γιάτσεκ Γκμοχ τη δεκαετία του '80.

## Τίτλοι
### Ως ποδοσφαιριστής
;Πέρα Κλουμπ
* Πρωτάθλημα Τουρκίας: **1** (1922)

### Ως προπονητής
;ΑΕΚ
* Κύπελλο Ελλάδας: **1** (1931-32)

;Ολυμπιακός
* Πρωτάθλημα Ελλάδας: **1** (1946-47)
* Κύπελλο Ελλάδας: **1** (1946-47)

## Παραπομπές


## Πηγές
* Η κορυφαία προπολεμική προσωπικότητα του Θέμου Ασδέρη, www.enwsi.gr
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη.

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πέραν Κωνσταντινουπόλεως
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Εθνικού Πειραιώς
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές Σούπερ Λιγκ Ελλάδας
Μαρίνος Κοντάρας

Ο τίτλος **Μαρίνος Κονταράς** μπορεί να αναφέρεται:

* Μαρίνος Κοντάρας (μυθιστόρημα)
* Μαρίνος Κοντάρας (ταινία)
Σιμόνας Σεραπίνας

Ο **Σιμόνας Σεραπίνας** (λιθουανικά: *Simonas Serapinas*), γεννημένος στις 24 Φεβρουαρίου 1982 στην πόλη Κλάιπεντα, είναι Λιθουανός επαγγελματίας διεθνής καλαθοσφαιριστής. Διαθέτοντας ύψος 197 αγωνίζεται στη θέση Small Forward.

## Καριέρα
Ο Σεραπίνας ξεκίνησε την καριέρα του από την Ατλέτας του Κάουνας το 2000-01, για να συνεχίσει την επόμενη σεζόν στη Ζάλγκιρις και την Άλιτους, ενώ το 2003 φόρεσε την φανέλα της Νεβέζις. Το 2003, επέστρεψε στη Ζάλγκιρις Κάουνας, με την οποία κατέκτησε δύο πρωταθλήματα Λιθουανίας και την Βαλτική Λίγκα του 2005.

Το καλοκαίρι του 2006, μεταγράφηκε στην ομάδα του Άρη, όπου αγωνίστηκε για δύο χρόνια με μέσους όρους 4,6 πόντων την σεζόν 2006-07 και 1,9 πόντων την επόμενη σεζόν, στα μέσα της οποίας αντικαταστάθηκε από τον Βλαντιμίρ Μπόισα και μεταγράφηκε στην πολωνική Ασέκο Γκντίνια.

Το 2008-09, αγωνίστηκε με την ομάδα της Αζόβμας από την Ουκρανία, συνεχίζοντας το 2010 στη Νεπτούνας. Ακολούθησε η μεταγραφή του στην Βαρέζε από την Ιταλία και το 2011-12 φόρεσε την φανέλα της Τέλεκομ Βόννης. Την επόμενη χρονιά, επέστρεψε στην Αζόβμας και μετά από διάλειμμα ενός έτους, υπέγραψε στην γερμανική Μιτελντόιτσερ‎ το 2014-15.

Τον Ιανουάριο του 2015, συμφώνησε με την ομάδα της Μαζεϊκιάι από την δεύτερη κατηγορία της Λιθουανίας.

## Παραπομπές


## Πηγές
* Simonas Serapinas - Eurobasket
* Simonas Serapinas International Stats
* Simonas Serapinas basketball profile

## Εξωτερικοί σύνδεσμοι
* 

Κατηγορία:Λιθουανοί καλαθοσφαιριστές
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Εθνικής Λιθουανίας U20
Κατηγορία:Καλαθοσφαιριστές Ζάλγκιρις Κάουνας‎
Κατηγορία:Καλαθοσφαιριστές λιθουανικών συλλόγων
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ασέκο Γκντίνια‎
Κατηγορία:Καλαθοσφαιριστές Αζοβμάς Μαριουπόλ‎‎
Κατηγορία:Καλαθοσφαιριστές Νεπτούνας Κλαϊπέντα‎
Κατηγορία:Καλαθοσφαιριστές Παλλακανέστρο Βαρέζε‎
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές Μιτελντόιτσερ‎
Κατηγορία:Σμολ φόργουορντ
Αντίφιλος ο Αιγύπτιος

Ο **Αντίφιλος** ο επικαλούμενος **Αιγύπτιος** ήταν σπουδαίος αρχαίος Έλληνας ζωγράφος του 4ου αιώνα π.Χ., από τη Ναυκράτιδα που το μεγαλύτερο μέρος του βίου του έμενε στην αρχαία Αίγυπτο, (εξ ου και η προσωνυμία του). Υπήρξε ευνοούμενος στην αυλή τόσο του Βασιλέως Φιλίππου Β΄, όσο επίσης και του Πτολεμαίου του Α', του Σωτήρος. Ο Αντίφιλος ήταν ο μεγάλος αντίζηλος του Απελλού.

## Πηγές
* Νεώτερον Εγκυκλοπαιδικόν Λεξικόν Ηλίου τομ.Γ΄, σελ.`126

Κατηγορία:Αρχαίοι Έλληνες ζωγράφοι
Αντίφιλος (αποσαφήνιση)

Με το όνομα **Αντίφιλος** φέρονται τα ακόλουθα τέσσερα ιστορικά πρόσωπα:

* Αντίφιλος ο Αθηναίος (στρατηγός)
* Αντίφιλος ο Αιγύπτιος (ζωγράφος)
* Αντίφιλος ο Βυζάντιος (επιγραμματοποιός) και 
* Αντίφιλος ο Επώνυμος (Άρχοντας της Αθήνας)
Απόχτιν

Το **Απόχτιν** ή **απόχτι** είναι παραδοσιακό αλλαντικό της Κύπρου που παρασκευάζεται από παστό κρέας κατσίκας ή τράγου.

## Ιστορικά στοιχεία
Οι ρίζες του εδέσματος ανάγονται στην εποχή του Βυζαντίου, καθώς διάφορα κείμενα μαρτυρούν την παρασκευή του αλλαντικού από κρέας προερχόμενο από διάφορα ζώα (κατσίκα, γουρούνι, μοσχάρι ή πρόβατο) το οποίο γέμιζαν με αλάτι και έπειτα το άφηναν εκτεθειμένο στον ήλιο αφού πρώτα του είχαν αφαιρέσει τα κόκκαλα. 

## Παρασκευή
Για την παρασκευή του αποχτιού χρησιμοποιείται ολόκληρο το ζώο εκτός από το κεφάλι. Πρώτα πραγματοποιείται το άνοιγμα του ζώου και η αφαίρεση των εντοσθίων και των λιπών. Στη συνέχεια το κρέας πλένεται, αλατίζεται και εκτίθεται για μερικές εβδομάδες ( περίπου 3 ή 4 εβδομάδες) στον ήλιο ώστε να στεγνώσει, προστατευμένο όμως από τις μύγες και άλλους κινδύνους που ενδέχεται να το αλλοιώσουν. Έπειτα κόβεται σε μικρά κομμάτια, πλένεται με χλιαρό νερό και είναι έτοιμο για οποιαδήποτε μαγειρική επεξεργασία. Ως φαγητό χρησιμοποιείται εκτεταμένα ως συνοδευτικό πιάτο στη ζιβανία.

Παρόμοια ονομασία και διαδικασία με το κυπριακό απόχτι παρατηρείται και στη Θήρα όπου με αυτό τον τίτλο προσδιορίζεται το ψαρονέφρι του χοίρου που, όπως και το κυπριακό απόχτι, αλατίζεται και εκτίθεται στον ήλιο. Παραπλήσια διαδικασία τηρείται και στη παρασκευή ενός άλλου παραδοσιακού κυπριακού αλλαντικού, της τσαμαρέλλας με διαφορές όμως στην ποσότητα του κρέατος που χρησιμοποιείται αλλά και στη διατήρηση των κοκάλων στην περίπτωση του αποχτιού.

## Παραπομπές

Κατηγορία:Αλλαντικά
Κατηγορία:Κυπριακή κουζίνα
Μεγάλοι δρόμοι

Ο τίτλος **Μεγάλοι δρόμοι** μπορεί να αναφέρεται: 

* Μεγάλοι δρόμοι (ταινία)
* Μεγάλοι δρόμοι (μυθιστόρημα)
Παναγιώτης Βεντούρης

Ο **Παναγιώτης Βεντούρης** (Αθήνα, 1 Μαρτίου 1943 - 17 Ιουνίου 2002) ήταν Έλληνας διεθνής ποδοσφαιριστής που αγωνιζόταν κυρίως στη θέση του μεσοεπιθετικού, ο οποίος έχει μείνει γνωστός για την ικανότητά του στην ντρίμπλα και την ευχέρειά του στο σκοράρισμα, παρότι μέσος.

## Καριέρα
### Σε συλλογικό επίπεδο
Γεννήθηκε και μεγάλωσε στην περιοχή του Ταύρου. Στην ηλικία των 12 ετών υπέγραψε δελτίο στον Φωστήρα και το 1958 κάνει ντεμπούτο με την πρώτη ομάδα, με την οποία και διακρίθηκε. Έγινε ευρύτερα γνωστός αγωνιζόμενος με τη φανέλα της ΑΕΚ από τα μέσα της δεκαετίας του 60' μέχρι και τις αρχές του 70', με την οποία καθιερώθηκε. Συμπαίκτες του την εποχή εκείνη υπήρξαν, μεταξύ άλλων, οι Ανδρέας Σταματιάδης, Αλέκος Σοφιανίδης, Στέλιος Σκευοφύλακας και Μίμης Παπαϊωάννου, ενώ στην παρουσία του στους "κιτρινόμαυρους" κατέκτησε δύο πρωταθλήματα (1967-68, 1970-71) και ένα κύπελλο (1965-66).

Το 1972 ο τότε προπονητής της ΑΕΚ, Μπράνκο Στάνκοβιτς, αποφάσισε την ανανέωση και την αντικατάσταση των παλαιότερων στην ομάδα και έτσι τέλειωσε και η σταδιοδρομία του με τη φανέλα της ΑΕΚ. Συνέχισε για μια χρονιά τη σεζόν 1972-73 στην Ανόρθωση Αμμοχώστου και το Κυπριακό πρωτάθλημα, σημειώνοντας 13 συμμετοχές και 1 γκολ και κατόπιν το καλοκαίρι του 1973 επέστρεψε στην Ελλάδα και αποφάσισε να συνεχίσει το ποδόσφαιρο ερασιτεχνικά και επέστρεψε στην Ελλάδα και, παίρνοντας μεταγραφή στον Γ.Σ. Αγίων Αναργύρων, με τη φανέλα της οποίας αγωνίστηκε 1,5 χρόνο στο πρωτάθλημα της Α΄ Κατηγορίας Ε.Π.Σ. Αθηνών και στη συνέχεια τερμάτισε την ποδοσφαιρική του σταδιοδρομία.

### Στις εθνικές ομάδες
Αγωνίστηκε 2 συνολικά φορές με την εθνική Ελλάδας, το διάστημα 1963-64. Το ντεμπούτο του πραγματοποιήθηκε στις 27 Νοεμβρίου 1963 στην εκτός έδρας φιλική αναμέτρηση με την Κύπρο, όταν υπό τις οδηγίες του Τρύφωνα Τζανετή πέρασε ως αλλαγή στο δεύτερο ημίχρονο αντικαθιστώντας τον Χριστοφορίδη.

## Τίτλοι
* Πρωταθλήματα Ελλάδας: 2 (1967-68, 1970-71)
* Κύπελλο Ελλάδας: 1 (1965-66)

## Παραπομπές


## Πηγές

* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη
* Ο Παναγιώτης Βεντούρης στο aekpedia
* Ο Παναγιώτης Βεντούρης στο epo.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Χαϊχούρουμ

**Χαϊχούρουμ** είναι η ονομασία αρμενόφωνων Χριστιανών οι οποίοι είναι μέλη της Ελληνικής Ορθόδοξης Εκκλησίας. Στην πιθανή γενέτειρά τους στο Eğin ζούσαν μέχρι τον 16ο αιώνα.

Ως Ελληνορθόδοξοι και ταυτόχρονα αρμενόφωνοι τους έλεγαν Χαϊχούρουμ- Χαϊ σημαίνει Αρμένιος, και Ρουμ σημαίνει Έλληνας στην αρμενική διάλεκτο του Μαρντίν.
Oι Χαϊχούρουμ έχουν συμπεριληφθεί στη συμφωνία του 1923 για την ανταλλαγή ελληνικών και τουρκικών πληθυσμών ανάμεσα στην Τουρκία και την Ελλάδα, και εγκαταστάθηκαν σε διάφορα μέρη της Ελλάδας. Πολύτιμα αντικείμενα του πολιτισμού αυτού εκτίθενται στο Μουσείο Μπενάκη της Αθήνας.

## Δες επίσης
*Χεμσίν

## Πηγές
*Arda Eksigil, The Hayhurum: A Forgotten Community of Armeno-Greeks in Ottoman Anatolia. In the Margins of Ottoman History: Revisiting the Ottoman Past. University of Oxford, 2015.

Κατηγορία:Πληθυσμιακές ομάδες της Ελλάδας
Κατηγορία:Χριστιανισμός στην Ελλάδα
Πανελλήνιοι αγώνες πετοσφαίρισης 1960-61

Το Μάιο του 1961 διεξήχθησαν οι πρώτοι πανελλήνιοι αγώνες πετοσφαίρισης κατά την μεταπολεμική περίοδο. Οι αγώνες διοργανώθηκαν με πρωτοβουλία του ΣΕΓΑΣ Αθηνών, και διεξήχθησαν στο γήπεδο της ΧΑΝΘ στη Θεσσαλονίκη το τριήμερο 27 ως 29 Μαΐου του 1961.

## Το πρωτάθλημα
Στους αγώνες μετείχαν οι δύο πρώτες ομάδες των πρωταθλημάτων Αθήνας-Πειραιά (Παναθηναϊκός και ΑΕ Παγκρατίου) και Θεσσαλονίκης (Ηρακλής και ΧΑΝΘ) για το έτος 1960. Μάλιστα την περίοδο που διεξήχθη το πανελλήνιο πρωτάθλημα, είχαν ήδη ξεκινήσει τα τοπικά πρωταθλήματα για το έτος 1961, καθώς αυτά εκκινούσαν συνήθως κατά τους μήνες Απρίλιο/Μάιο και ολοκληρώνονταν κατά τους μήνες Οκτώβριο/Νοέμβριο.

Ο Παναθηναϊκός επικράτησε και στους τρεις αγώνες που έδωσε και κατέλαβε την πρώτη θέση.

### Οι αγώνες

### Βαθμολογία

## Πηγές
*Εφ. Μακεδονία 23/5/1961 σελ. 4
*Εφ. Μακεδονία 30/5/1961 σελ. 4
*Εφ. Τα Νέα 29/5/1961 σελ. 7 (arxeiotypou.gr)
*Εφ. Αθλητική Ηχώ 30/5/1961 σελ. 4 (arxeiotypou.gr)



Κατηγορία:Πανελλήνιο πρωτάθλημα πετοσφαίρισης ανδρών
Κατηγορία:Πετοσφαίριση το 1961
Λαράχα

Το **λαράχα** *(Laraha) (Citrus aurantium currassuviencis, ελλην.* *Κιτρέα η χρυσομηλέα η εκ Κουρασάο)* είναι εσπεριδοειδές δέντρο που φυτρώνει στη νήσο Κουρασάο *(Curaçao)* καθώς επίσης και οι καρποί του. Απόγονος της οικόσιτης πορτοκαλιάς, ο καρπός του λαράχα είναι πολύ πικρός και πολύ ινώδης για να θεωρηθεί βρώσιμος.

## Ιστορία και χρήση
Δέντρα από πορτοκαλιές της ποικιλίας Βαλένθια *(Valencia orange)* που μεταφυτεύτηκαν το 1527, στη νήσο Κουρασάο *(Curaçao)* από την Ισπανία, αλλά δεν ευδοκίμησαν στο ξηρό κλίμα και το φτωχό σε θρεπτικά συστατικά έδαφος αυτού του νησιού στη Νότιο Καραϊβική. Καθώς τα δέντρα εγκαταλείφθηκαν, ο καρπός εξελίχθηκε από γλυκιάς γεύσης με φωτεινό πορτοκαλί χρώμα, σε ένα πικρό πρασινωπό μη βρώσιμο καρπό λαράχα.

Το 1634 οι Ολλανδοί, επισήμως αποικίζουν τη νήσο και ο *Lucas Bols*, ιδρυτής των εταιριών *Bols liqueurs* και *Bols Genever*, έχοντας έντονο ενδιαφέρον για μοναδικά ανά τον κόσμο μπαχαρικά και καρπούς, βλέποντας τα πικρά πορτοκάλια, τα οποία ήσαν σε αφθονία και που τα είχαν παρατήσει, πριν από 110 περίπου χρόνια οι Ισπανοί, έλαβε ορισμένα δείγματα από αυτά. Πειραματιζόμενος, ανακάλυψε ότι ενώ ο χυμός και η σάρκα του καρπού ήταν εντελώς ακατάλληλες για βρώση, τα έλαια από την φλούδα του καρπού, ήταν εξόχως πικάντικα και αρωματικά. Οι πειραματισμοί από αυτές τις φλούδες, κατέληξαν στη δημιουργία του λικέρ Κουρασάο.

## Εραλδική
thumb|right|300px|Το εθνόσημο του Κουρασάο.
Το δέντρο λαράχα υπάρχει και στο εθνόσημο του Κουρασάο όπου φαίνονται:
* στο αριστερό μισό του εθνοσήμου, απεικονίζεται να πλέει σε μια καταγάλανη ήρεμη θάλασσα, μια γαλέρα με ανοιχτά όλα της τα πανιά και στο ψηλότερο ιστίο της να κυματίζει η σημαία της Ολλανδίας,
* στο δεξιό μισό του εθνοσήμου, απεικονίζεται επάνω στο βουνό, το δέντρο λαράχα πλήρες καρπών,
* στο μέσον (μεταξύ των δυο μισών), υπάρχει ο θυρεός, που φέρει το οικόσημο του Άμστερνταμ, Ολλανδίας.

## Δείτε επίσης
* Νεραντζιά

## Πηγές
* 
* 

Κατηγορία:Κίτρος
Κατηγορία:Εσπεριδοειδή
Κατηγορία:Χλωρίδα του Κουρασάο
Νεκρομαντεία

Η **νεκρομαντεία** είναι μια μορφή μαγείας στην οποία εμπλέκεται η εσκεμμένη αναζήτηση ενός φαντάσματος (φάσματος) και η προσπάθεια επικοινωνίας με αυτό, (είτε μέσω της επίκλησης του πνεύματος ως φαντάσματος ή της χρησιμοποίησης του σώματος των νεκρών για τον σκοπό της μαντείας), με σκοπό τον πρόρρηση του μέλλοντος ή την ανακάλυψη κρυμμένης γνώσης. Ο όρος ενίοτε χρησιμοποιείται γενικότερα ως αναφορά στη μαύρη μαγεία.

Η λέξη νεκρομαντεία προέρχεται από τις λέξεις *νεκρός* και *μαντεία* και φέρεται ότι πρωτοχρησιμοποιήθηε από τον Ωριγένη κατά τον τρίτο αιώνα. Ο κλασικός όρος ήταν *νέκυια* από την Οδύσσεια, στην οποία περιγράφεται ο Οδυσσέας να κατεβαίνει στον Άδη, *νεκρομαντεία* στον ελληνιστικό κόσμο και *necromancy* στο αγγλικό λεξικό του 17ου αιώνα, δάνεια της λατινικής μεταφοράς της σύνθετης ελληνικής λέξης

## Παραπομπές σημειώσεις


## Σχετική βιβλιογραφία
*
*
*
*
*
*
*
*

## Εξωτερικοί σύνδεσμοι

Κατηγορία:Αρχαία ελληνική θρησκεία
Κατηγορία:Σατανισμός
Κατηγορία:Μαντεία
Κατηγορία:Μαγεία
Βιντεοπαιχνίδι επιβίωσης τρόμου

[μικρογραφία|δεξιά|Σκηνή επίθεσης από το ''[Resident Evil (βιντεοπαιχνίδι)|Resident Evil*, το παιχνίδι που καθιέρωσε το είδος *'επιβίωσης τρόμου**.]]
Η **επιβίωση τρόμου** ([[αγγλικά]]: **survival horror*') είναι κατηγορία [[βιντεοπαιχνίδι|βιντεοπαιχνιδιών]] που περιλαμβάνει παιχνίδια εμπνευσμένα από τη μυθοπλασία [[τρόμος (τέχνη)|τρόμου]]. Τα παιχνίδια της κατηγορίας αυτής εστιάζουν στην επιβίωση του χαρακτήρα μέσα από διάφορες καταστάσεις που εμπεριέχουν το στοιχείο του τρόμου. Η μάχη μπορεί να είναι μέρος της εμπειρίας παιχνιδιού, ωστόσο ο χαρακτήρας του παιχνιδιού είναι καθορισμένο να έχει λιγότερες δυνατότητες απ' ό,τι ένα χαρακτήρας [[βιντεοπαιχνίδι δράσης|βιντεοπαιχνιδιού δράσης]], όπως περιορισμένα πυρομαχικά, υγεία, ταχύτητα, ορατότητα ή άλλους περιορισμούς, προκειμένου ο παίκτης να νιώθει ευάλωτος. Επίσης, για να προχωρήσει ο παίκτης προς την ολοκλήρωση του παιχνιδιού, συχνά μπαίνει στη διαδικασία εύρεσης αντικειμένων και επίλυσης γρίφων. Ορισμένα από τα στοιχεία τρόμου που μπορεί να χρησιμοποιούνται είναι η παρουσία [[ομίχλη]]ς, σκοταδιού ή σιωπής, τα περίπλοκα περιβάλλοντα και οι ξαφνικές επιθέσεις από αντιπάλους.

Ο όρος "επιβίωση τρόμου" χρησιμοποιήθηκε για πρώτη φορά το 1996, για την κυκλοφορία της ιαπωνικής έκδοσης του παιχνιδιού [[Resident Evil (Βιντεοπαιχνίδι)|*Resident Evil*]], το οποίο ήταν επηρεασμένο από το παιχνίδι του 1989 *Sweet Home*. Ο όρος συνέχισε να χρησιμοποιείται για τίτλους παρεμφερούς περιεχομένου. Μετά την κυκλοφορία του *Resident Evil 4'' το 2005, το είδος άρχιζε να αφομοιώνει περισσότερα στοιχεία από τα παιχνίδια δράσης και τα παιχνίδια πρώτου και τρίτου προσώπου, με αποτέλεσμα να δημιουργηθεί το είδος βιντεοπαιχνιδιών δράσης τρόμου, στο οποίο, ωστόσο, τα στοιχεία επιβίωσης και τρόμου επικρατούν με τη μία ή την άλλη μορφή.

## Γνωστά παιχνίδια και σειρές του είδους
*Alone in the Dark
*Amnesia
*Clock Tower
*Condemned
*Dead Space
*F.E.A.R.
*Five Nights at Freddy's
*Haunting Ground
*Obscure
*Project Zero
*Resident Evil
*Rule of Rose
*Silent Hill
*Siren
*Slender
*System Shock
*The Evil Within
*The Last of Us

## Άλλα είδη βιντεοπαιχνιδιών
*Βιντεοπαιχνίδια δράσης
*Βιντεοπαιχνίδια περιπέτειας
*Βιντεοπαιχνίδια δράσης περιπέτειας
*Βιντεοπαιχνίδια ρόλων
*Βιντεοπαιχνίδια δράσης ρόλων
*Βιντεοπαιχνίδια στρατηγικής
*Βιντεοπαιχνίδια MMORPG
*Βιντεοπαιχνίδια πλατφόρμας
*Βιντεοπαιχνίδι πάλης
*Βιντεοπαιχνίδι beat 'em up
*Βιντεοπαιχνίδια βολών πρώτου προσώπου
*Βιντεοπαιχνίδια εξομοίωσης
*Βιντεοπαιχνίδια παζλ
*Βιντεοπαιχνίδια αγώνων
*Βιντεοπαιχνίδια αθλητισμού

## Παραπομπές


Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια τρόμου
Επιβίωσης τρόμου
Έντβαρντ Χούγκο φον Τσάιπελ

Ο **Έντβαρντ Χούγκο φον Τσάιπελ** (*Edvard Hugo von Zeipel*, 1873–1959) ήταν Σουηδός αστρονόμος.

Ο φον Τσάιπελ έλαβε μέρος σε επιστημονικές αποστολές στη Σπιτσβέργη κατά τα έτη 1898, 1901 και 1902. Εργάσθηκε στο Αστεροσκοπείο της Στοκχόλμης από το 1897 ως το 1900, στο Πούλκοβο το 1901 και το 1902, στο Αστεροσκοπείο των Παρισίων από το 1904 ως το 1906 και στο Αστεροσκοπείο της Ουψάλα από το 1911. Ερευνητικά πεδία του απετέλεσαν η ουράνια μηχανική (στη οποία έκανε και τη διδακτορική διατριβή του), η αστροφωτογραφία και η θεωρητική αστροφυσική. Απέδειξε ένα θεώρημα σχετικό με την εικασία του Παινλεβέ στο πρόβλημα των ν σωμάτων.

## Ονομάσθηκαν προς τιμή του
* Ο αστεροειδής 8870 Φον Τσάιπελ (von Zeipel), που ανακαλύφθηκε το 1992.
* Ο κρατήρας Φον Τσάιπελ στην αθέατη από τη Γη πλευρά της Σελήνης
* Το θεώρημα Φον Τσάιπελ, που συνδέει τη ροή ακτινοβολίας (και συνεπώς την τοπική επιφανειακή θερμοκρασία) ενός περιστρεφόμενου αστέρα, με την τοπική συνισταμένη της βαρύτητας και της φυγόκεντρης δυνάμεως.

## Παραπομπές


## Εξωτερικοί σύνδεσμοι
* Ο Hugo von Zeipel στον ιστοτόπο του Τμήματος Αστρονομίας του Πανεπιστημίου της Ουψάλας
* Ο Hugo von Zeipel στο *Nordisk familjebok*, τόμος 33 (1922), col. 711. (στη σουηδική γλώσσα)

Κατηγορία:Σουηδοί αστρονόμοι
Γιώργος Σ. Γεωργιάδης

Ο **Γιώργος Γεωργιάδης** του Σάββα (γεν. 30 Ιανουαρίου 1971) είναι Έλληνας πρώην διεθνής ποδοσφαιστής και νυν προπονητής. Επικράτησε να συνοδεύεται το όνομά του από το αρχικό γράμμα ή ολόκληρο το πατρώνυμό του (Σάββας), γιατί συνέπεσε στη Δόξα Δράμας και αργότερα στον Παναθηναϊκό,να έχει συμπαίκτη με το ίδιο ονοματεπώνυμο. 

## Βιογραφικό

Γεννήθηκε στη Στουτγκάρδη και σε μικρή ηλικία επέστρεψε στην Ελλάδα και τον τόπο καταγωγής του, τη Δράμα. Εντάχθηκε στα τμήματα υποδομών της Δόξας Δράμας και σε σύντομο χρονικό διάστημα προωθήθηκε στην πρώτη ομάδα, με την οποία αγωνίστηκε 4,5 χρόνια κάνοντας ντεμπούτο ως επαγγελματίας στα εθνικά πρωταθλήματα. Τον Ιανουάριο του 1994 μεταγράφηκε στον Παναθηναϊκό, ενώ αξιοσημείωτα είχε προηγηθεί πρόταση από τον Ολυμπιακό. Με τη φανέλα του Παναθηναϊκού αγωνίστηκε για 5,5 χρόνια διαγράφοντας αξιόλογη πορεία στο εγχώριο πρωτάθλημα αλλά και στην Ευρώπη, όντας από τους πρωταγωνιστές της πορείας των πρασίνων μέχρι τα ημιτελικά του Τσάμπιονς Λιγκ το 1996. Ακολούθως αγωνίστηκε στον Άρη, στον ΟΦΗ, στον Ακράτητο Άνω Λιοσίων, στον Ηλυσιακό, στην ΑΕΛ, στον Π.Α.Ο. Αγίου Δημητρίου και στον Π.Α.Σ. Κόρινθος, έπειτα γύρισε στην Δόξας Δράμας όπου και ολοκλήρωσε την ποδοσφαιρική του καριέρα.   

Το καλοκαίρι του 2008 ξεκίνησε την προπονητική του σταδιοδρομία, με πρώτο του σταθμό τον Ακρίτα Κάτω Νευροκοπίου. Στη συνέχεια εργάστηκε στον Α.Σ. Αμπελοκήπων Θεσσαλονίκης, καθώς και στον Γ.Σ. Προσοτσάνη στη Δ΄ Εθνική, προτού επιστρέψει ξανά στην ομάδα του Κάτω Νευροκοπίου. Το καλοκαίρι του 2014 ανέλαβε την τεχνική ηγεσία του Πυρσού Γρεβενών στη Γ΄ Εθνική, όμως αποχώρησε σύντομα, έπειτα από 3 ήττες σε ισάριθμα παιχνίδια στο ξεκίνημα. Από το 2015 αποτελεί βοηθός προπονητή του Γιώργου Δώνη, με πρώτη συνεργασία στην Αλ Χιλάλ. Ακολούθως συνεργάστηκαν στην Σαρτζά ΦΚ, στον ΑΠΟΕΛ και από το 2018 στον Παναθηναϊκό.

## Παραπομπές


## Πηγές
* Προφίλ και καριέρα Γιώργου Σ. Γεωργιάδη στο transfermarkt.com

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Π.Α.Ο. Αγίου Δημητρίου
Κατηγορία:Ποδοσφαιριστές Π.Α.Σ. Κορίνθου
Ηπίτης

Το ελληνικό επώνυμο **Ηπίτης** μπορεί να αναφέρεται σε κάποιο από τα παρακάτω πρόσωπα, μέλη της ίδιας οικογένειας:

* Αντώνιος Ηπίτης (1854-1927), αξιωματικός του πυροβολικού, καθηγητής της Σχολής Ευελπίδων και συγγραφέας
* Θεόδωρος Ηπίτης (1822-1879), αξιωματικός και καθηγητής της Σχολής Ευελπίδων
* Ιωάννης Ηπίτης (1867-1956), υποναύαρχος, αρχηγός ΓΕΝ και συγγραφέας
* Πέτρος Ηπίτης (1795-1861), ιατρός, πρόγονος των παραπάνω
Σεισμός της Λευκάδας (2015)

Ο **σεισμός της Λευκάδας** με μέγεθος 6,5 Ρίχτερ σημειώθηκε στις 17 Νοεμβρίου 2015, 09:10:07 τοπική ώρα, και προκάλεσε δύο θανάτους, τραυματισμούς και πολλές ζημιές στη νότια Λευκάδα, λόγω του μικρού εστιακού βάθους που ήταν 5 χιλιόμετρα. Το επίκεντρο του σεισμού ήταν 23 χιλιόμετρα νοτιοδυτικά της πόλης της Λευκάδας, ανάμεσα στα χωριά Αθάνι και Δράγανο. Η διάρκεια του σεισμού ήταν 20 δευτερόλεπτα. Μετά τον κύριο σεισμό ακολούθησαν δύο μετασεισμικές δονήσεις με μέγεθος 5,1 βαθμών και 4,8 βαθμών και πάνω από 1.000 μετασεισμικές δονήσεις μικρότερης έντασης.

## Επιπτώσεις
Ο σεισμός έγινε ιδιαίτερα αισθητός σε πολλές περιοχές της Δυτικής Ελλάδας, της Θεσσαλίας, αλλά και στην Αττική, ακόμη και στην Καλαμάτα. Σύμφωνα με μέτρηση του Αμερικανικού Γεωλογικού Ινστιτούτου, η δόνηση ήταν ισχυρότερη, συγκεκριμένα 6,8 βαθμοί. Ωστόσο αργότερα το Γεωδυναμικό Ινστιτούτο την καταμέτρησε στους 6,5 βαθμούς.

Από τον σεισμό έχασαν τη ζωή τους μία γυναίκα στο χωριό Βασιλική, όταν ένας μεγάλος βράχος αποκολλήθηκε από το βουνό και προσέκρουσε στον τοίχο του σπιτιού της, και μία ακόμη γυναίκα από το Αθάνι, όταν κατέρρευσε και την καταπλάκωσε μία μάντρα.

Οι μεγαλύτερες καταστροφές σημειώθηκαν σε χωριά στα νότια του νησιού. Κατολισθήσεις σημειώθηκαν στην παραλία των Εγκρεμνών.

Εξαιτίας του σεισμού η Λευκάδα μετακινήθηκε κατά 36 εκατοστά προς τον Νότο.

## Παραπομπές


Λευκαδα 2015